Մոտ կես ամիս առաջ կառավարության նիստում ներկայացվեցին անտառային ոլորտի բարեփոխումների հայեցակարգը և համապատասխան որոշման նախագիծ: Նախատեսվող հիմնական փոփոխության իմաստը հետևյալն է. «Հայանտառ» ՊՈԱԿ-ը վերակազմավորվում է որպես կոմիտե և գյուղատնտեսության նախարարությունից տեղափոխվում է բնապահպանության նախարարության ենթակայության ներքո։ Թե այդ ինչպես պատահեց, որ հանկարծ որոշեցին, որ անտառները Հայաստանում ավելի շատ բնապահպանական դեր ունեն՝ այնքան էլ դժվար չէ կռահել: